
Ciolacu: „România a fost o ţară de tranzit pentru droguri. Acum 
drogurile sunt lăsate și în ţară” 


„Până acum, România era o ţară de tranzit pentru droguri. Fiind acum și foarte 
aproape de un conflict armat, încet încet aceste droguri au început să fie lăsate 
și pe teritoriul României”, declară premierul Marcel Ciolacu. 


„Deja am făcut pași foarte mari în combaterea acestui flagel”, spune Ciolacu, joi seara, 
întrebat despre traficul de droguri din România. 


„Până acum România era o ţară de tranzit. Fiind acum și foarte aproape de un conflict 
armat, încet încet aceste droguri au început să fie lăsate şi pe teritoriul României. Azi de 
dimineaţă am vorbit cu șeful de la vamă, au început scannerele să funcţioneze și găsiseră 
deja mașini venite din Republica Moldova și cu bani și cu contrabandă. Nu avem alte 
soluții la traficul mare de droguri. 


Domnul ministru (de interne - n.r.) are deja are un plan, deja acționăm - fiindcă aici e o 
rețea internaţională - avem în acest moment și, nu vreau să intru foarte mult în detalii, o 
echipă de lucru și cu partenerii strategici, cu Statele Unite și cu toți jucătorii importanți pe 
anumite trasee, inclusiv din zone mai îndepărtate”, a asigurat premierul. 


„Este evident că toţi copiii sunt expuși la acest fluge. Marea problemă, și aici am stat 
foarte mult de vorbă cu medicii, este faptul că există și droguri sintetice, sunt foarte 

ieftine, dar foarte toxice și nocive și aici trebuie depistat imediat, nu ies întotdeauna 

substanțele, le modifică foarte repede”, a adăugat Ciolacu. 


Traficul de droguri nu poate fi „păzit” fără un parteneriat cu autoritățile locale, cu Poliția 
Locală și este nevoie de un plan transpartinic, spune Ciolacu. 


